**Մանուելա Շվեզիգ** (գերմ.՝ **Manuela Schwesig**, մայիսի 23, 1974(1974-05-23)[…], Օդերի Ֆրանկֆուրտ, Frankfurt (Oder) District, Արևելյան Գերմանիա), գերմանացի պետական գործիչ, Գերմանիայի Սոցիալ-դեմոկրատական կուսակցության անդամ, Գերմանիայի Դաշնային Հանրապետության ընտանիքի, թոշակառուների, կանանց և երիտասարդության հարցերի նախարար 2013-2017 թվականներին։ 2017 թվականի հուլիսի 4-ից՝ Մեքլենբուրգ Առաջավոր Պոմերանիայի դաշնային երկրամասի վարչապետ։

Քաղաքական կենսագրություն
------------------------

ԳՍԴԿ-ին անդամակցել է 29 տարեկանում, այնուհետև ընտրվել է Շվերինի քաղաքային խորհրդի անդամ (2004-2008)։ Նա դարձել է կուսակցության ղեկավարի տեղակալ և Մեքլենբուրգ Առաջավոր Պոմերանիայի դաշնային երկրամասի հանրային գործերի և առողջապահության նախարար։

2009 թվականի խորհրդարանական ընտրություններից առաջ ընդգրկվել էր Ֆրանկ-Վալտեր Շտայնմայերի Սոցիալ-դեմոկրատական ստվերային կաբինետի կազմում։ 2011 թվականին ԳՍԴԿ-ի անունից բանակցություններ է վարել կանցլեր Անգելա Մերկելի և աշխատանքի և հասարակական գործերի նախարար Ուրսուլա ֆոն դեր Լեյենի հետ՝ պաշտպանելով գործազուրկների համար սոցիալական պաշտպանության բարձրացումը։

2013 թվականին եղել է սոցիալ-դեմոկրատների գլխավոր բանակցողը ընտանեկան, կանանց և հավասար հնարավորությունների հարցերով աշխատանքային խմբում՝ ՔԴՄ/ՔՍՄ և ԳՍԴԿ մեծ կոալիցիայի ստեղծման ժամանակ։ Մտել Է Անգելա Մերկելի երրորդ կաբինետ՝ 39 տարեկանում դառնալով կառավարության ամենաերիտասարդ նախարարը։

ԳՍԴԿ-ի 2015 թվականի համագումարում ստացել է պատվիրակների ձայների 93 %-ը՝ ամբողջ կուսակցական ղեկավարության լավագույն ցուցանիշը։ Նրան Թոմաս Օպերմանի հետ միասին հանձնարարել են կուսակցության նախընտրական ծրագրի նախապատրաստումը հաջորդ դաշնային ընտրությունների համար։

2019 թվականի հունիսի 3-ին Անդրեա Նալեսի հրաժարականից հետո եվրոպական ընտրություններում ԳՍԴԿ-ի ցածր արդյունքների պատճառով կուսակցությունը գլխավորել է ժամանակավոր կոլեգիալ ղեկավարություն՝ երեք փոխնախագահների կազմով, որոնց թվում Մալու Դրայերի և Տորստեն Շեֆեր-Գյումբելի հետ միասին ընդգրկվել է Մանուել Շվեզիգը (2019 թվականի հոկտեմբերի 8-ին նա հայտարարել է այդ պաշտոնից հրաժարականի մասին՝ կրծքագեղձի քաղցկեղի ախտորոշման պատճառով)։

Ծանոթագրություններ
------------------

1. 1 2  *Deutsche Nationalbibliothek* Record #1029827761 // Gemeinsame Normdatei (գերմ.) — 2012—2016.
2. 1 2 3 4 5 6  Manuela Schwesig - Ministerpräsidentin (գերմ.) — Staatskanzlei des Landes Mecklenburg-Vorpommern.
3. 1 2 3 4
4. ↑  *HA* SPD-Parteivize Manuela Schwesig lässt sich taufen (գերմ.) — 2010.
5. 1 2  FemBio տվյալների շտեմարան (գերմ.)
6. 1 2  Բրոքհաուզի հանրագիտարան (գերմ.)
7. ↑  «Schwesig blitzt mit Familienarbeitszeit bei Merkel ab | Inland | Reuters». Արխիվացված է օրիգինալից 2014 թ․ հունվարի 11-ին. Վերցված է 2020 թ․ հունիսի 8-ին.
8. ↑  First Aid For The Social Democrats: Rising Star Paves Path to a Family Friendly Germany — SPIEGEL ONLINE
9. ↑  «Schwesig, Dreyer und Schäfer-Gümbel sollen SPD führen» (գերմաներեն). Zeit Online. 2019 թ․ հունիսի 3. Վերցված է 2019 թ․ հունիսի 21-ին.
10. ↑  Judith Mischke (2019 թ․ հոկտեմբերի 9). «German Social Democrat leader to resign after breast cancer diagnosis» (անգլերեն). Politico. Վերցված է 2019 թ․ դեկտեմբերի 7-ին.

Արտաքին հղումներ
----------------

* Официальный сайт Мануэлы Швезиг.(գերմ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանուելա Շվեզիգ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Բառարաններ և հանրագիտարաններ | Բրոքհաուս · Մեծ նորվեգական |
|  |
| Չափորոշչային վերահսկողություն | GND: 1029827761 · VIAF: 311030154 · WorldCat VIAF: 311030154 |

 |